पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस महामारी के विकराल होते स्वरूप के बीच मेडिकल ऑक्सीजन का संकट पैदा हो गया है। ऑक्सीजन की कमी से मरीज अस्पतालों में दम तोड़ रहे हैं। ऑक्सीजन सिलेंडरों के लिए मारामारी मची है, कालाबाजारी तक हो रही है। ऐसे दौर में ऑक्सीजन कंसन्ट्रेटर एक उम्मीद की तरह दिख रहे हैं।
जनप्रतिनिधि और संस्थाएं भी इसमें सहयोग के लिए आगे आई हैं।सामाजिक सरोकार के क्षेत्र में अग्रणी संस्था जवाहर फाउंडेशन के संस्थापक अध्यक्ष रिजु झुनझुनवाला ने राधे सोशल फाउंडेशन समिति द्वारा स्थापित अजमेर ऑक्सीजन बैंक में ऑक्सीजन कंसन्ट्रेटर खरीदने के लिए अजमेर शहर जिला कांग्रेस कमेटी के निवर्तमान अध्यक्ष विजय जैन के आग्रह पर 5 लाख की राशि दिलाई है।
जवाहर फाउंडेशन के प्रभारी रजनीश वर्मा ने बताया कि कोविड 19 संक्रमण पॉजिटिव मरीजों को ऑक्सीजन की किल्लत से राहत प्रदान करने के लिए अजमेर ऑक्सीजन बैंक की स्थापना की गई है बैंक द्वारा कोविड-19 संक्रमण से पॉजिटिव मरीजों के लिए ऑक्सीजन कंसेंट्रेटर खरीदे जाएंगे। रिजु झुनझुनवाला ने कहा कि वह अपने सहयोगियों और अन्य सामजिक समर्पित व्यक्तियों को भी इस कार्य में जुड़ने और आमजन को राहत पहुंचाने के लिए आग्रह करेंगे।
ऑक्सीजन कंसन्ट्रेटर एक ऐसा उपकरण होता है जो वातावरण में मौजूद हवा से ऑक्सीजन को अलग कर उसकी सप्लाई करता है। इसका अस्पतालों के साथ ही घर पर भी उपयोग हो सकता है। इसे बार-बार रिफिल करने की जरूरत नहीं होती। इस्तेमाल के लिए अलग से किसी डिवाइस की भी जरूरत नहीं होती।
कोरोना के किन मरीजों के लिए कंसन्ट्रेटर फायदेमंद?
ऑक्सिजन कंसन्ट्रेटर गंभीर मरीजों के लिए बिल्कुल भी नहीं है क्योंकि उन्हें हाई फ्लो ऑक्सीजन की जरूरत होती है। यह सिर्फ उन मरीजों के लिए फायदेमंद है, जिनका ऑक्सीजन सैचुरेशन लेवल 94 से कम और 90 तक है। अगर ऑक्सीजन सिलेंडर नहीं मिल पा रहा तो 85 लेवल तक के मरीजों के लिए भी इस्तेमाल में लाया जा सकता है। लेकिन अगर ऑक्सीजन लेवल 85 से कम है तो मरीज को कांसन्ट्रेट से फायदा नहीं होगा। तब सिलेंडर या लिक्विड मेडिकल ऑक्सीजन सपोर्ट की जरूरत होगी।
दाे तरह के हाेते हैं कांसन्ट्रेट
यह दो तरह के होते हैं। एक वह जिनमें ऑक्सीजन का फ्लो एक समान और लगातार बना रहता है जब तक उसे बंद न किया जाए। दूसरा पल्स डोज वाला होता है जिसमें ऑक्सीजन का फ्लो मरीज की जरूरत के हिसाब से बढ़ता और घटता है। ऑक्सीजन कांसन्ट्रेट अलग-अलग क्षमता के होते हैं। ये 3, 5, 8 और 10 लीटर पर मिनट की रेंज में उपलब्ध हैं। एलपीएम यानी एक मिनट में कितना ऑक्सीजन सप्लाई हो रहा है। सबसे ज्यादा चलन में 3 और 5 लीटर प्रति मिनट वाले कांसन्ट्रेट हैं। 10 लीटर प्रति मिनट वाले की कीमत 1.6 लाख रुपए तक है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn